RO
L 2/16
Jurnalul Oficial al Uniunii Europene
4.1.2023
REGULAMENTUL DE PUNERE ÎN APLICARE (UE) 2023/6 AL COMISIEI din 3 ianuarie 2023 de autorizare a introducerii pe piață ca aliment nou a proteinei din mazăre și din orez fermentate cu micelii de Lentinula edodes (ciuperca Shiitake) și de modificare a Regulamentului de punere în aplicare (UE) 2017/2470 (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr.
1169/2011 al Parlamentului European și al Consiliului și de abrogare a Regulamentului (CE) nr.
258/97 al Parlamentului European și al Consiliului și a Regulamentului (CE) nr.
1852/2001 al Comisiei (1), în special articolul 12 alineatul (1), întrucât: (1)
Regulamentul (UE) 2015/2283 prevede că doar alimentele noi autorizate și incluse în lista cu alimente noi a Uniunii pot fi introduse pe piața Uniunii.
(2)
În temeiul articolului 8 din Regulamentul (UE) 2015/2283, Regulamentul de punere în aplicare (UE) 2017/2470 al Comisiei (2) a stabilit o listă cu alimente noi a Uniunii.
(3)
La 12 decembrie 2019, societatea MycoTechnology, Inc.(„solicitantul”) a transmis Comisiei o cerere, în conformitate cu articolul 10 alineatul (1) din Regulamentul (UE) 2015/2283, în vederea introducerii pe piața Uniunii ca aliment nou a proteinei din mazăre și din orez fermentate cu micelii de Lentinula edodes (ciuperca Shiitake).
Solicitantul a cerut ca proteina din mazăre și din orez fermentată să fie utilizată în produse de panificație, pâine, chifle, crutoane, pizza, cereale pentru micul dejun, batoane de cereale, băuturi pe bază de fructe și legume, pudre de băuturi gata de amestecat, produse de cofetărie din cacao și ciocolată, înlocuitori ai produselor lactate și înlocuitori fără produse lactate ai unei mese pentru controlul greutății, produse pe bază de lapte fermentate, produse pe bază de paste făinoase, preparate din carne și produse din carne, supe (gata de consum) și concentrate sau pudre pentru supe, salate, înlocuitori de carne, băuturi pe bază de lapte și înlocuitori ai unei singure mese pentru controlul greutății, destinate populației generale.
(4)
La 12 decembrie 2019, solicitantul a înaintat, de asemenea, Comisiei o cerere de protecție a studiilor și a datelor științifice care fac obiectul unui drept de proprietate, prezentate în sprijinul cererii, și anume descrierea detaliată a procesului de producție (3) și analizele compoziției alimentului nou (4).
(5)
La 22 aprilie 2020, Comisia a solicitat Autorității Europene pentru Siguranța Alimentară („autoritatea”) să efectueze o evaluare a proteinei din mazăre și din orez fermentate cu micelii de Lentinula edodes ca aliment nou.
(6)
La 28 februarie 2022, autoritatea a adoptat avizul științific „Siguranța proteinei din mazăre și din orez fermentate cu micelii de Lentinula edodes (ciuperca Shiitake) ca aliment nou în temeiul Regulamentului (UE) 2015/2283” (5), în conformitate cu articolul 11 din Regulamentul (UE) 2015/2283.
(1) JO L 327, 11.12.2015, p. 1.
(2) Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).
(3) MycoTechnology, Inc. (2020, nepublicat).
(4) MycoTechnology, Inc. (2020 și 2021, nepublicat).
(5) EFSA Journal 2022;20(4):7205.